Kamu bisa jelasin ke aku soal Pakaian tempur dalam bahasa melayu?

Pakaian tempur, pakaian celoreng atau biasa disebut pakaian nombor 5 dalam perkhidmatan beruniform Malaysia, ialah sejenis pakaian seragam yang digunakan sebagai pakaian tempur, bertentangan dengan pakaian seragam atau pakaian rasmi yang dipakai pada hari perbarisan dan upacara majlis. Dalam bahasa Inggeris Amerika, istilah seragam sering digunakan, pada asalnya menjadi satu istilah bagi pakaian kerja askar. Pakaian tempur pada umumnya disamarkan, samada dalam bentuk monokrom seperti bayangan hijau atau warna perang untuk menyamai latar belakang, atau dalam bentuk corak celoreng.

Berbeza dengan pakaian seragam, pakaian celoreng biasanya diperbuat daripada kain kapas (atau dalam zaman moden kain kapas campur), dan potongan yang lebih longgar dan selesa. Tentera British di India pada pertengahan abad ke-19 merupakan yang pertama memakai seragam kain kapas kusam untuk berperang; ia mula-mula dipakai oleh Corps of Guides pada tahun 1848 dimana pakaian berwarna perang lembut kusam yang dipanggil khaki oleh askar India.

Kain penyamaran tentera buatan pertama dan diedarkan secara meluas untuk pemasangan khemah ialah Tentera Darat Itali selepas Perang Dunia I. Jerman adalah negara pertama yang menggunakan kain khemah tersebut untuk pakaian askar payung terjun mereka, dan menjelang akhir perang kedua-dua askar Jerman dan fabrik Itali yang lama telah digunakan secara meluas untuk pakaian samaran. Kebanyakkan negara memajukan pakaian samaran semasa Perang Dunia II, namun ia kerap diedarkan kepada unit-unit "elit" sahaja.